กรมประชาสัมพันธ์ เชิญชวนประชาชนร่วมงานลอยกระทง ประจำปี 2561 มุ่งหวังดึงเยาวชนร่วมสืบสานวัฒนธรรมไทย
กรมประชาสัมพันธ์ เชิญชวนประชาชนร่วมงานลอยกระทง ประจำปี 2561 พร้อมจัดประกวดร้องเพลงไทยลูกทุ่ง มุ่งหวังดึงเยาวชนร่วมสืบสานวัฒนธรรมไทย

กรมประชาสัมพันธ์ จัดงานลอยกระทง “สืบสานวัฒนธรรมไทย ร่วมใจลอยกระทง” ประจำปี 2561ระหว่างวันที่ 20 – 22 พฤศจิกายน 2561 ซึ่งจัดขึ้นเป็นประจำทุกปี เพื่อร่วมอนุรักษ์และสืบสานวัฒนธรรมไทย รวมถึงปลุกจิตสำนึกให้คนรุ่นใหม่ร่วมกันสืบทอดประเพณีอันดีงามนี้ไว้ 
จึงขอเชิญชวนประชาชน ร่วมงานดังกล่าว โดยเฉพาะการประกวดร้องเพลงไทยลูกทุ่ง ชิงเงินรางวัลและถ้วยเกียรติยศ รางวัลชนะเลิศ 10,000 บาท ซึ่งผู้สมัครต้องคุณสมบัติ อายุ 15 ปี ขึ้นไป  
เปิดรับสมัครตั้งแต่วันที่ 9 - 19 พฤศจิกายน 2561 ดาวน์โหลดใบสมัคร ได้ที่เว็บไซต์ www.prd.go.th  และให้สามารถส่งใบสมัครผ่าน E-mail : plan2560nnt@gmail.com หรือไปรษณีย์ ที่อยู่ เลขที่ 9 กรมประชาสัมพันธ์ ซ.อารีย์สัมพันธ์ ถ.พระราม 6 แขวงสามเสนใน เขตพญาไท กทม. 10400 วงเล็บมุมซองประกวดร้องเพลงลูกทุ่งกรม ประชาสัมพันธ์  
สำหรับสมัครด้วยตนเอง ได้ที่อาคารกรมประชาสัมพันธ์ ซ.อารีย์สัมพันธ์ ชั้น 2 ห้อง IOC กทม. ในวันและเวลาราชการ
 
สำหรับรอบคัดเลือก จะแข่งขันในวันที่ 20 พ.ย.61 ที่อาคารหอประชุมกรมประชาสัมพันธ์  
ส่วนรอบชิงชนะเลิศ ในเพลงช้าและเพลงเร็ว แข่งขันในวันที่ 22 พ.ย. 2561 ณ เวทีใหญ่ กรมประชาสัมพันธ์ สอบถามรายละเอียดเพิ่มเติม ได้ที่หมายเลขโทรศัพท์ 02- 248 -8634